stanford-oval/wikipedia huggingface dataset:
บาบิลอนโร้กส์
สมาชิกปัจจุบัน > เจ็ท เดอะฮอคว์

| เจ็ท เดอะฮอคว์ |
| --- | --- |
ตัวละครใน โซนิคเดอะเฮดจ์ฮ็อก

ปรากฏครั้งแรก: โซนิคไรเดอร์ส
เสียงอังกฤษ: เจสัน แอนโธนี่ กริฟฟิธ
เสียงญี่ปุ่น: ไดสุเกะ คิชิโอะ
ข้อมูลตัวละครในเกม

เผ่าพันธุ์: เหยี่ยว
เพศ: ชาย
ส่วนสูง: 100 ซม.
น้ำหนัก: 33 กก.
อายุ: 14 
ทักษะ: การใช้เอ็กซ์ทรีมเกียร์, ตัวละครประเภทความเร็ว, โจมตีฝ่ายตรงข้ามด้วยพัดและการจาม
อื่นๆ: ไทป์ J คือเกียร์ประจำตัว
 
เจ็ท เดอะฮอคว์ (ญี่ปุ่น: ジェット・ザ・ホーク; โรมาจิ: เจ็ตโตะ ซา ฮอคคุ) เป็นหัวหน้าของกลุ่มบาบิลอนโร้กส์ชุดปัจจุบัน เขามีชื่อเล่นว่า "จ้าวแห่งลมในตำนาน" ด้วยเพราะความสามารถในการใช้เกียร์ "ไทป์ J" ของเขา เขาเป็นเจ้าของเรือเหาะ(เป็นกัปตัน)และยังครอบครองลูกบาศก์ใสที่เป็นกุญแจที่จะปลุกสวนบาบิลอนซึ่งเขาได้นับสืบทอดมาจากพ่อ เขาได้รับการติดต่อจากดร.เอ็กแมนโดยดร.เอ็กแมนบอกว่าให้ปะทะกับโซนิค สิ่งมีชีวิตที่เร็วที่สุดในโลก เจ็ทเชื่อว่าเอ็กซ์ทรีมเกียร์ของตนเร็วที่สุด จึงตกลงจะร่วมทำงาน เมื่อเขาสามารถแข่งเอ็กซ์ทรีมเกียร์ชนะโซนิคได้ เขาก็ดูถูกโซนิคว่า "นี่หรือ สิ่งมีชีวิตที่เร็วที่สุดในโลก"
โดยพื้นฐานแล้วเจ็ทเป็นคนใจเย็น แต่บางครั้งก็เย็นมากเกินไปจนเหมือนไม่ทำงานทำการเวฟจึงต้องบ่นที่เจ็ททำตัวไม่สมเป็นหัวหน้า เจ็ทเองนั้นชอบการแข่งขันและท้าทาย แต่ก็เป็นคนอารมณ์ร้อนและสติแตกได้ง่ายๆ โดยเฉพาะเวลาที่สตอร์มกับเวฟทะเลาะกันจนหนวกหู เขามีความมั่นใจในตัวเองสูงในเรื่องความเร็วโดยเฉพาะบนเอ็กซ์ทรีมเกียร์ ซึ่งหลังจากที่เขาชนะโซนิคได้โดยการโกงในฉากแซนด์รูอิน เขาได้ดูถูกโซนิคว่า "หน้านายดูดีมากเวลาหน้าทิ่มดินนะ"
หลังจากที่โซนิคเอาชนะเจ็ทได้ในฉากบาบิลอนการ์เดนและเอาชนะดร.เอ็กแมนได้ เขาได้คืนกุญแจให้เจ็ท แต่เจ็ทไม่ต้องการเสียหน้าจึงปฏิเสธที่จะรับ เวฟจึงขอรับไปแทนและเมื่อพวกเขาเปิดประตูสู่ป้อมบาบิลอนและได้พบกับจินนี่ ซึ่งเขาต้องต่อสู้โดยได้รับความร่วมมือกับพวกโซนิค (โดยผู้เล่นจะได้เล่นเป็นโซนิค) เมื่อชนะแล้วเขาก็ได้พบกับเกียร์ในตำนาน "พรมวิเศษ"
ในตอนท้ายของเกมหลังจากแยกจากกับพวกโซนิคแล้วเจ็ทก็ยอมรับว่าโซนิคนั้นเร็วกว่าตน แต่เขาเองนั้นก็ไม่เคยคิดจะยอมแพ้ถ้าได้เจอกันอีก ทำให้เจ็ทเองก็ได้กลายเป็นคู่แข่งกับโซนิค (หลังจากที่นัคเคิลส์กลายเป็น "เพื่อน" กับโซนิคไปแล้ว)
แฟนเกมบางคนเชื่อว่าเจ็ทนั้นมีโครงร่างและต้นแบบมาจากบีน เดอะไดนาไมท์ จากเกมโซนิคเดอะไฟท์เตอร์ส หลายครั้งที่บางคนเข้าใจผิดระหว่างเจ็ทกับบีน ซึ่งนิตยสาร Nintendo Power เคยลงมุขตลกเกี่ยวกับเรื่องนี้โดยให้คำบรรยายเจ็ทว่า "บีน? นั่นนายใช่มั้ย, บีน? โอ! เราคิดถึงนายเหลือเกิน" ("Bean? Is that you, Bean? Oh! How we've missed you!".)
สมาชิกปัจจุบัน > เวฟ เดอะสวอลโล่ว์

| เวฟ เดอะสวอลโล่ว์ |
| --- | --- |
ตัวละครใน โซนิคเดอะเฮดจ์ฮ็อก

ปรากฏครั้งแรก: โซนิคไรเดอร์ส
สร้างโดย: โซนิคทีม
เสียงอังกฤษ: เบลล่า ฮัดสัน
เสียงญี่ปุ่น: ชิเอะ นากามุระ
ข้อมูลตัวละครในเกม

เผ่าพันธุ์: นกนางแอ่น
เพศ: หญิง
ส่วนสูง: 110 ซม.
น้ำหนัก: ความลับ
อายุ: 18 
ไม่ชอบ: คนที่ดูถูกเกียร์ที่ตนเองสร้างขึ้น, พวกโง่และหัวทึบ
ทักษะ: การใช้เอ็กซ์ทรีมเกียร์, การสร้างและปรับแต่งเกียร์, ตัวละครประเภทบิน, โจมตีฝ่ายตรงข้ามด้วยประแจและระเบิด
อื่นๆ: ไทป์ W คือเกียร์ประจำตัว
 
เวฟ เดอะสวอลโล่ว์ (Wave the Swallow) (ญี่ปุ่น: ウェーブ・ザ・スワロー; โรมาจิ: เวบุ ซา ซูวาโร่) เป็นสมาชิกหญิงคนเดียวของบาบิลอนโร้กส์ เธอมีความชำนาญด้านเครื่องจักรโดยเฉพาะเอ็กซ์ทรีมเกียร์ ซึ่งเธอมั่นใจในงานสร้างของเธอมาก ถึงขนาดต่อว่าสตอร์มที่ต่อว่าผลงานของเธอ และมักบ่นในสิ่งที่เธอเท่านั้นที่เข้าใจ นอกจากนั้นแล้วเธอมักจะทำการทดลองแปลกๆเกี่ยวกับของที่เธอค้นพบ (ซึ่งสตอร์มได้พูดถึงเรื่องนี้ตอนได้เห็นกุญแจสู่บาบิลอนการ์เดนครั้งแรกว่า "ถ้าฉันให้เธอไป เธอจะเอาไปทำการทดลองแปลกๆอีกล่ะสิ")
สร้อยคอที่อกของเวฟเป็นเครื่องส่งสัญญาณและคอมพิวเตอร์ที่สามารถใช้อ่านข้อมูลต่างๆได้ เธอเคยใช้ให้เจ็ทตื่นจากฝันกลางวันก่อนเริ่มสนามดาร์คเดเสิร์ท
เวฟได้พบกับพวกโซนิคก่อนเริ่มฉากสแปลชแคนยอน ซึ่งเธอได้เอาเกียร์ของโซนิคมาดูและพบว่าทำได้ไม่เลวสำหรับพวกมือใหม่ (หมายถึงเทลส์) เธอได้แอบติดตั้งระเบิดไว้แล้วดูถูกเทลส์ว่าเกียร์แบบนี้เป็นขยะ แล้วเรียกเทลส์ว่า "นายเตี้ย" จากนั้นเธอก็จุดระเบิดในตอนท้ายของฉากแซนด์รูอินและทำให้เจ็ทชนะไป
ในคู่มืออย่างเป็นทางการของเกมโซนิคไรเดอร์สภาษาญี่ปุ่นบอกว่าเธอเองก็เป็นคู่แข่งกับรู้จ เดอะแบท แต่ในตัวเกมได้แสดงให้เห็นว่าเธอเองก็มองเทลส์และดร.เอ็กแมน ในฐานะคู่แข่งด้านความฉลาด และเพราะเธอไม่ชอบคนหัวทึบและคนโง่ เธอจึงมักจะทะเลาะกับสตอร์มบ่อยครั้ง (เพราะเขามีทั้งสองอย่าง)
สมาชิกปัจจุบัน > สตอร์ม ดิอัลบาทรอส

| สตอร์ม ดิอัลบาทรอส |
| --- | --- |
ตัวละครใน โซนิคเดอะเฮดจ์ฮ็อก

ปรากฏครั้งแรก: โซนิคไรเดอร์ส
สร้างโดย: โซนิคทีม
เสียงอังกฤษ: แดน กรีม
เสียงญี่ปุ่น: เคนจิ โนมูระ
ข้อมูลตัวละครในเกม

เผ่าพันธุ์: นกทะเล
เพศ: ชาย
ส่วนสูง: 140 ซม.
น้ำหนัก: 80 กก.
อายุ: 19 
ทักษะ: การใช้เอ็กซ์ทรีมเกียร์, ตัวละครประเภทพลัง, กำลังมหาศาล
อื่นๆ: ไทป์ S คือเกียร์ประจำตัว
 
สตอร์ม ดิอัลบาทรอส (Storm the Albatross) (ญี่ปุ่น: ストーム・ザ・アルバトロス; โรมาจิ: ซูโตมุ ซา อารุบาโทโรสุ) เป็นหนึ่งในสมาชิกของบาบิลอนโร้กส์ เขาเป็นนกที่ตัวใหญ่มากและมีปัญญาที่ค่อนข้างน้อย เขาเป็นคู่แข่งกับนัคเคิลส์ ดิอีคิดนา
ระหว่างการแข่งขันหลังกจากที่สตอร์มแพ้ให้กับนัคเคิลส์ เขาได้รับมอบหมายภารกิจใหม่ให้ไปชิงข้อมูลของดร.เอ็กแมนมา ซึ่งเปิดเผยถึงเป้าหมายที่แท้จริงของดร.เอ็กแมนและทำให้พวกบาบิลอนโร้กส์ได้รู้ว่าสมบัติในตำนานที่แท้จริงของชาวชาบิลอนเนียนนั้นไม่ใช่เงินทอง
สตอร์มเป็นคนที่ภักดีต่อเจ็ทมากและพร้อมเชื่อฟังคำสั่งและรับภารกิจทุกอย่างเสมอ หลายๆครั้งในเกมที่เขาต้องพยายามชิงเด่นกับเวฟเพื่อให้เจ็ทรู้ว่าเขาภักดีต่อเจ็ท (โดยเฉพาะในตอนท้ายเกมที่เวฟพูดว่า "ไปกันได้รึยัง" สตอร์มตบหัวเวฟและบอกว่า "ฉันก็อยากพูดคำนี้บ้าง")
สมาชิกก่อนหน้า > สโตลเลน (Stolen)

เขาเป็นหัวหน้าบาบิลอนโร้กส์คนที่ 13 ซึ่งเป็นผู้สร้างเกียร์ "พรมวิเศษ" ชื่อของเขาถูกเอ่ยขึ้นในโน้ตที่วางไว้ที่พรมวิเศษตอนที่ดร.เอ็กแมนกางพรมออก
สมาชิกก่อนหน้า > พ่อของเจ็ท

เชื่อว่าน่าจะเป็นหัวหน้าคนก่อนของบาบิลอนโร้กส์ เขาเป็นผู้ส่งต่อเรือเหาะและลูกบาศ์กใสให้กับเจ็ท ตัวของเขาปรากฏตัวในภาพเขียนที่อยู่ในห้องของเจ็ท (แต่เห็นไม่ชัด)
สมาชิกก่อนหน้า > พ่อของเวฟ

เป็นช่างเครื่องให้บาบิลอนโร้กส์ ถูกเอ่ยถึงในคู่มือของเกม
การปรากฏตัวอื่นๆ

นอกเหนือจากโซนิคไรเดอร์สแล้ว ทั้งสามก็ปรากฏตัวในโซนิคริวัลส์ ในรูปแบบการ์ดสะสมคนละใบ และในโซนิคแอนเดอะซีเครทริงส์ เจ็ทก็ปรากฏตัวมาในฉากหลังในมินิเกมเกมหนึ่ง
เพลงประจำตัว

บาบิลอนโร้กส์ มีเพลงประจำตัวในเกมโซนิคไรเดอร์สในชื่อ "Catch Me If You Can" เล่นโดยวง Runblebee
ดูเพิ่ม

โซนิคไรเดอร์ส
แหล่งข้อมูลอื่น > อย่างเป็นทางการ

ประวัติของเจ็ท เก็บถาวร 2008-07-08 ที่ เวย์แบ็กแมชชีน (ญี่ปุ่น)
ประวัติของเวฟ เก็บถาวร 2008-07-08 ที่ เวย์แบ็กแมชชีน (ญี่ปุ่น)
ประวัติของสตอร์ม เก็บถาวร 2008-07-08 ที่ เวย์แบ็กแมชชีน (ญี่ปุ่น)
แหล่งข้อมูลอื่น > อย่างไม่เป็นทางการ

ประวัติของเจ็ท เก็บถาวร 2007-07-03 ที่ เวย์แบ็กแมชชีน (อังกฤษ)
ประวัติของเวฟ เก็บถาวร 2007-07-03 ที่ เวย์แบ็กแมชชีน (อังกฤษ)
ประวัติของสตอร์ม เก็บถาวร 2007-07-04 ที่ เวย์แบ็กแมชชีน (อังกฤษ)
เจ้าพระยานครราชสีมา (ทองอินทร์ ณ ราชสีมา)

| เจ้าพระยานครราชสีมา (ทองอินทร์ ณ ราชสีมา) |
| --- | --- |

เจ้าเมืองนครราชสีมา
ก่อนหน้า: พระยานครราชสีมา (เที่ยง ณ ราชสีมา)
ถัดไป: พระยานครราชสีมา (ขำ ณ ราชสีมา)
 
ข้อมูลส่วนบุคคล
เกิด: พ.ศ. 2323
เสียชีวิต: พ.ศ. 2388
คู่สมรส: ท่านผู้หญิงทับทิม รายณสุข ท่านผู้หญิงบุนนาค สิงหเสนี   ชุ่ม รายณสุข อนุภริยาอื่น
บุตร: นายศัลยวิชัย หุ้มแพร (ทองคำ ณ ราชสีมา)   ทองแก้ว ณ ราชสีมา พระยานครราชสีมา (เมฆ ณ ราชสีมา เจ้าจอมชื่น ในรัชกาลที่ 3 เจ้าจอมทรัพย์ในรัชกาลที่ 3 เจ้าจอมแจ่ม ในรัชกาลที่ 3 คุณหญิงเปี่ยม ณ ราชสีมา เจ้าจอมฉิม ในพระบาทสมเด็จพระปิ่นเกล้าเจ้าอยู่หัว บุตรธิดาอื่น
บุพการี: สมเด็จพระเจ้าตากสินมหาราช  เจ้าพระยานครราชสีมา (ปิ่น ณ ราชสีมา) (บิดา) เจ้าจอมมารดาจวน ในสมเด็จพระเจ้าตากสินมหาราช  (มารดา)

เจ้าพระยานครราชสีมา (ทองอินทร์ ณ ราชสีมา) หรือ ทองอินท์, ทองอิน เดิม พระองค์เจ้าทองอินทร์ เจ้าเมืองนครราชสีมาสมัยต้นกรุงรัตนโกสินทร์ บุตรบุญธรรมในเจ้าพระยานครราชสีมา (ปิ่น ณ ราชสีมา)  เป็นพระราชโอรสองค์สุดท้ายในสมเด็จพระเจ้าตากสินมหาราช และเป็นแม่ทัพคนสำคัญของไทยในสงครามปราบกบฏเวียงจันทน์ และสงครามอานามสยามยุทธ
ประวัติ

เจ้าพระยานครราชสีมา (ทองอินทร์ ณ ราชสีมา) เกิดในปี พ.ศ. 2323 เป็นพระราชโอรสในสมเด็จพระเจ้าตากสินมหาราช กับเจ้าจอมมารดาเจ้าหญิงจวน ซึ่ง สมเด็จพระเจ้าตากสินมหาราช ได้พระราชทานแด่เจ้าพระยานครราชสีมา (ปิ่น ณ ราชสีมา) ให้เป็นความดีความชอบและด้วยพระเมตตาที่สูญเสียท่านผู้หญิงนครราชสีมาระหว่างการสงคราม
เจ้าพระยานครราชสีมา (ทองอินทร์) ได้สมรสกับท่านผู้หญิงทับทิม ธิดาพระยาสุริยเดช (ทัศน์ รายณสุข ณ ราชสีมา) บุตรคนที่ 3 ของเจ้าพระยานครราชสีมา (ปิ่น ณ ราชสีมา) ต่อมาท่านผู้หญิงทับทิมได้ถึงแก่อนิจกรรม ได้สมรสใหม่กับ ท่านผู้หญิงบุนนาค ธิดาของเจ้าพระยาอภัยราชา (ปิ่น สิงหเสนี) และเป็นน้องสาวของเจ้าพระยาบดินทรเดชา (สิงห์ สิงหเสนี) นอกจากนั้นยังสมรสกับ ชุ่ม รายณสุข ณ ราชสีมา น้องสาว ท่านผู้หญิงทับทิม  และมีอนุภริยาอีกหลายท่าน
เจ้าพระยานครราชสีมา (ทองอินทร์) มีบุตรธิดารวม 50 ท่าน ต่อมาเชื้อสายและเครือญาติ ได้มีบทบาทสำคัญในราชสำนักสยาม และในราชการบ้านเมือง
พ.ศ. 2386 เจ้าพระยานครราชสีมา (ทองอินทร์) ได้ล้มป่วยลง ทำให้ต้องลาพักราชการสงคราม กลับมาพักรักษาตัว ณ เมืองนครราชสีมา แต่บุตรหลานยังคงอยู่ช่วยงานราชการสงคราม และในปี พ.ศ. 2388 เจ้าพระยานครราชสีมา (ทองอินทร์) ถึงแก่อสัญกรรมด้วยความสงบ
เกียรติประวัติ > ขึ้นเป็นเจ้าเมืองนครราชสีมาแทนพี่ชาย

เจ้าพระยานครราชสีมา (ทองอินทร์) ได้เริ่มรับราชการ ณ เมืองนครราชสีมา ตั้งแต่ครั้งรัชกาลที่ 1 โดยช่วยงานราชการ พระยานครราชสีมา (เที่ยง ณ ราชสีมา) บุตรของเจ้าพระยานครราชสีมา (ปิ่น) ซึ่งมีศักดิ์เป็นพี่ชาย ต่อมาในปลายรัชกาลพระบาทสมเด็จพระพุทธเลิศหล้านภาลัย จึงได้รับการแต่งตั้งให้เป็นเจ้าเมืองนครราชสีมาสืบแทน และได้รับบรรดาศักดิ์สุดท้ายเป็น "เจ้าพระยากำแหงสงคราม รามภักดี อภัยพิริยบรากรมพาหุ เจ้าเมืองนครราชสีมา"
เกียรติประวัติ > ปราบเจ้าเมืองขุขันธ์ เจ้าอนุวงศ์แห่งเวียงจันทน์ และเจ้าราชวงศ์แห่งจำปาศักดิ์

ในสมัยพระบาทสมเด็จพระนั่งเกล้าเจ้าอยู่หัว  พ.ศ. 2369 พระยาไกรสงคราม เจ้าเมืองขุขันธ์ วิวาทกับน้องชาย  มีพระราชโองการให้เจ้าพระยานครราชสีมา (ทองอินทร์) กับพระยาปลัดเมืองนครราชสีมา ยกกำลังไปปราบปรามให้สงบ โดยให้หลวงยกกระบัตรอยู่รักษาเมือง แต่ในที่สุดกลับต้องทำการรบติดพันกับพระยาไกรสงครามที่เมืองขุขันธ์ ทำให้เจ้าอนุวงศ์ นำทัพลาวเวียงจันทน์ เข้ายึดเมืองนครราชสีมาโดยง่าย 
เมื่อความทราบถึงเจ้าพระยานครราชสีมา (ทองอินทร์) จึงให้พระยาปลัดเมืองนครราชสีมากลับเข้าเมืองนครราชสีมาเพื่อควบคุมครัวเรือนนครราชสีมาให้รวมกันติดที่บ้านปราสาท ในขณะที่ชาวเมืองนครราชสีมา ได้ถูกกวาดต้อนไปกับกองทัพเวียงจันทน์ จากนั้นพระยาปลัดเมืองนครราชสีมา คุณหญิงโมภรรยาปลัดเมือง หลวงยกกระบัตร พระณรงค์สงคราม ได้ร่วมกันนำชาวเมืองนครราชสีมาเข้าต่อสู้กับกองทัพลาวจนได้ชัยชนะในเบื้องต้นจนเกิดเป็นวีรกรรม ณ  ทุ่งสำริด และกองกำลังชาวเมืองนครราชสีมาได้ตีทัพลาวที่เจ้าอนุวงศ์ส่งมาช่วยแตกพ่ายไปอีกครั้งหนึ่ง จากวีรกรรมครั้งนี้ คุณหญิงโมได้รับพระราชทานนามเป็น ท้าวสุรนารี
ในเวลาเดียวกันเจ้าพระยานครราชสีมา (ทองอินทร์) ยังรบติดพันกับกองทัพเมืองขุขันธ์และกองทัพลาว จากนั้นได้ถอยอ้อมมาทางเมืองเสียมราฐ และเข้าจังหวัดปราจีนบุรีจึงบรรจบกับกองทัพไทยอีกครั้งหนึ่ง
เมื่อเจ้าอนุวงศ์รู้ข่าวกองทัพพระนครจึงสั่งถอยทัพออกจากเมืองนครราชสีมาและสั่งทำลายกำแพงเมืองนครราชสีมาสองด้าน พระยาไกรสงครามได้ถอยทัพไปด้วยแต่ในที่สุดถูกเจ้าอนุวงศ์สั่งประหารเนื่องจากไม่สามารถจับเจ้าพระยานครราชสีมา (ทองอิน) ได้ตามแผนที่วางไว้
พ.ศ. 2370 สมเด็จพระบวรราชเจ้ามหาศักดิพลเสพ ได้ชุมนุมทัพที่นครราชสีมา เจ้าพระยานครราชสีมา (ทองอินทร์) ได้กลับเข้าเมืองนครราชสีมาไปเฝ้า มีรับสั่งให้คุมทัพเมืองนครราชสีมา และหัวเมืองไปช่วยกองทัพพระยาราชสุภาวดี (สิงห์ สิงหเสนี) ต่อมาคือเจ้าพระยาบดินทรเดชา) ในการปราบเจ้าราชวงศ์ที่เมืองจำปาศักดิ์ หลังจากนั้นให้ไปร่วมตีเมืองเวียงจันทน์  ในครั้งนั้นได้พบครัวเมืองปักธงชัยกลับคืนมาจากการถูกกวาดต้อนไปบริเวณเมืองสกลนคร เมื่อเสร็จสิ้นการปราบกบฏเวียงจันทน์แล้วเจ้าพระยานครราชสีมา (ทองอินทร์) ได้นำชาวเมืองนครราชสีมาบูรณะเมืองนครราชสีมาให้กลับคืนมาดีเหมือนแต่ก่อน ในครั้งนั้นกองทัพไทยได้ร่วมกันสร้างวัดสามัคคี ในบริเวณนอกกำแพงเมืองด้านเหนือ
เกียรติประวัติ > เป็นแม่ทัพสำคัญในสงครามกัมพูชา-ญวน

พ.ศ. 2376 กองทัพนครราชสีมาได้เป็นกำลังสำคัญในการทำสงครามกับญวนในดินแดนเขมร เพื่อขับไล่ญวนออกจากเขมร เจ้าพระยานครราชสีมา (ทองอินทร์) ได้ร่วมกับ เจ้าพระยาบดินทรเดชา (สิงห์ สิงหเสนี) ทำการรบด้วยความสามารถ ต่อมาในปี พ.ศ. 2380 พระบาทสมเด็จพระนั่งเกล้าเจ้าอยู่หัว โปรดเกล้า ฯ ให้ เจ้าพระยานครราชสีมา (ทองอินทร์) ทำนุบำรุงเมืองพระตะบองให้มั่นคงแข็งแรงยิ่งขึ้น โดยนำชาวเมืองนครราชสีมาจำนวน 2,000 คน ไปปฏิบัติงานด้วยความเรียบร้อย
พ.ศ. 2383 เจ้าพระยานครราชสีมา (ทองอินทร์) พร้อมด้วย พระยาภักดีนุชิต บุตรชาย คุมกำลังพลไปปรามกบฏนักองค์อิ่มที่เมืองพระตะบอง เพราะนักองค์อิ่มได้ปกครองเมืองพระตะบองแทนพระยาอภัยภูเบศร์ แล้วคิดกบฏไปฝักใฝ่กับญวณ โดยจับกุมกรรมการเมืองพระตะบอง รวมทั้ง พระยาราชานุชิต น้องชายของเจ้าพระยานครราชสีมา (ทองอินทร์) และกวาดต้อนครอบครัวหนีไป กองทัพจากนครราชสีมาตามขับเคี่ยว จนถึงปี พ.ศ. 2386 เจ้าพระยานครราชสีมา (ทองอินทร์) ได้ล้มป่วย จึงกลับมาพักรักษาตัวที่เมืองนครราชสีมา ทำให้การรบยืดเยื้อต่อไป ซึ่งการทำสงครามกับญวนนี้ เมืองนครราชสีมาเป็นกำลังสำคัญของราชการทัพมาโดยตลอด
เกียรติประวัติ > ถวายช้างเผือกแด่พระบาทสมเด็จพระนั่งเกล้าเจ้าอยู่หัว

พ.ศ. 2377 เจ้าพระยานครราชสีมา (ทองอินทร์) ได้น้อมเกล้าฯ ถวายช้างพลายเผือกหางดำที่พบในเขตเมืองนางรอง พระบาทสมเด็จพระนั่งเกล้าเจ้าอยู่หัว โปรดเกล้าฯ พระราชทานชื่อช้างนั้นว่า "พระยามงคลนาคินทร์ อินทรไอยราววรรณ พรรณสีสังข์สารเศวต กมเลศรังสฤษฎิ์ อิศวรรังรักษ์ จักรกฤษณราชรังสัน มหันตมหาวัฒนาคุณ วิบุลยลักษณเลิศฟ้า"  ในปี พ.ศ. 2387 ได้น้อมเกล้าฯ ถวายช้างพลายที่มีคชลักษณ์ดีอีก 3 เชือก (พลายบาน พลายเยียว และพลายแลม) และในปี พ.ศ. 2388 ก่อนอสัญกรรม ได้น้อมเกล้าฯ ถวาย ช้างพลายที่มีคชลักษณ์ดีอีก 2 เชือก (พลายอุเทน และ พลายสาร)
เชื้อสาย/สกุล

วันที่ 22 กันยายน พ.ศ. 2494 พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ พระราชทานนามสกุล แก่
พระยากำธรพายัพทิศ (ดิศ อินทโสฬส)  เดิมได้รับพระราชทานนามสกุล "อินทโสฬส" จากพระบาทสมเด็จพระมงกุฎเกล้าเจ้าอยู่หัว เมื่อวันที่ 30 กันยายน พ.ศ. 2457
พระบุรคามบริรักษ์ (นาค เมนะรุจิ)  เดิมได้รับพระราชทานนามสกุล "เมนะรุจิ" จากพระบาทสมเด็จพระมงกุฎเกล้าเจ้าอยู่หัว เมื่อวันที่ 30 กันยายน พ.ศ. 2457
พันตรี พระพิทักษ์โยธา (พิทักษ์ อธินันทน์)  เดิมได้รับพระราชทานนามสกุล "อธินันทน์" จากพระบาทสมเด็จพระมงกุฎเกล้าเจ้าอยู่หัว เมื่อวันที่ 13 กุมภาพันธ์ พ.ศ. 2456
หลวงเรืองนรารักษ์ (รศ พรหมนารท)  เดิมได้รับพระราชทานนามสกุล "พรหมนารท" จากพระบาทสมเด็จพระปกเกล้าเจ้าอยู่หัว เมื่อวันที่ 2 กุมภาพันธ์ พ.ศ. 2474
หลวงอุบลศักดิ์ประชาบาล (พันธ์ พรหมนารท)  เดิมได้รับพระราชทานนามสกุล "พรหมนารท" จากพระบาทสมเด็จพระปกเกล้าเจ้าอยู่หัว เมื่อวันที่ 2 กุมภาพันธ์ พ.ศ. 2474
หลวงรามฤทธิรงค์ (เขียว มหาณรงค์)  เดิมได้รับพระราชทานนามสกุล "มหาณรงค์" จากพระบาทสมเด็จพระปกเกล้าเจ้าอยู่หัว เมื่อวันที่ 11 กุมภาพันธ์ พ.ศ. 2475
พันตรี ขุนกำแหงเสนีย์ (กำแหง อินทรกำแหง)
ตามที่ขอพระราชทานเปลี่ยนใหม่ และได้จดทะเบียนตามพระราชบัญญัติชื่อบุคคล พุทธศักราช 2484 แล้วว่า ณ ราชสีมา (เขียนเป็นอักษรโรมัน na Rajasima) เพื่อเป็นอนุสรณ์แก่ เจ้าพระยานครราชสีมา (ทองอินทร์)
ผู้เป็นต้นสกุล ซึ่งได้รับราชการประกอบคุณงามความดีแก่ นครราชสีมา และทั้งทายาทก็ได้รับราชการด้วยจงรักภักดีเป็นคุณประโยชน์แก่ประเทศชาติสืบเนื่องกันมาในจังหวัดนี้เป็นเวลาหลายรัชกาล
รายชื่อนายกรัฐมนตรีญี่ปุ่น

บนซ้าย: อิโต ฮิโรบูมิ กลายเป็นนายกรัฐมนตรีคนแรกของญี่ปุ่นใน ค.ศ. 1885
บนขวา: คัตสึระ ทาโร เป็นนายกรัฐมนตรีที่ดำรงตำแหน่งนานที่สุดในสมัยจักรวรรดิ และดำรงตำแหน่งต่างกันสามช่วง
ล่างซ้าย: เอซากุ ซาโต เป็นนายกรัฐมนตรีที่ดำรงตำแหน่งติดต่อกันนานที่สุดตั้งแต่ ค.ศ. 1964 ถึง 1972 จนกระทั่งชินโซ อาเบะ ทำลายสถิตินี้ลงในเดือนสิงหาคม ค.ศ. 2020
ล่างขวา: ชินโซ อาเบะ นายกรัฐมนตรีที่ดำรงตำแหน่งนานที่สุด โดยดำรงตำแหน่งใน ค.ศ. 2006 ถึง 2007 และอีกครั้งใน ค.ศ. 2012 ถึง 2020
บทความนี้ว่าด้วยรายชื่อนายกรัฐมนตรีญี่ปุ่น ซึ่งเป็นหัวหน้ารัฐบาลของจักรวรรดิญี่ปุ่นและประเทศญี่ปุ่น
ตามรัฐธรรมนูญเมจิหรือรัฐธรรมนูญแห่งจักรวรรดิญี่ปุ่นในรัชสมัยเมจิ องค์จักรพรรดิทรงเป็นผู้เลือกและแต่งตั้งนายกรัฐมนตรีจวบจนสิ้นสุดสงครามโลกครั้งที่สอง ภายหลังจากนั้น มีการประกาศใช้รัฐธรรมนูญหลังสงคราม ตำแหน่งนายกรัฐมนตรีจึงมีที่มาจากการลงมติของสภาผู้แทนราษฎรซึ่งมาจากการเลือกตั้งจากประชาชนอีกทีหนึ่ง โดยมีองค์จักรพรรดิเป็นผู้แต่งตั้งตามขนบธรรมเนียม
ยุคไทโช: พ.ศ. 2455–2469 (ค.ศ. 1912–1926)

นายกรัฐมนตรีในรัชสมัยสมเด็จพระจักรพรรดิไทโช (30 กรกฎาคม พ.ศ. 2455 - 25 ธันวาคม พ.ศ. 2469)
|  คณะรัฐมนตรี |  คนที่ |  นาม |  รูปภาพ |  การเลือกตั้ง |  เริ่มวาระ |  หมดวาระ |  ระยะเวลาดำรงตำแหน่ง |  ที่มา |
| --- | --- | --- | --- | --- | --- | --- | --- | --- |
| 15 | (6) | คัตสึระ ทาโร   (桂 太郎) |  | - | 21 ธันวาคม พ.ศ. 2455   (ค.ศ. 1912) | 20 กุมภาพันธ์ พ.ศ. 2456   (ค.ศ. 1913) | 62 วัน | - |
| 16 | 8 | ยามาโมโตะ กนโนเฮียวเอะ   (山本權兵衞) |  | - | 20 กุมภาพันธ์ พ.ศ. 2456   (ค.ศ. 1913) | 16 เมษายน พ.ศ. 2457   (ค.ศ. 1914) | 1 ปี 56 วัน | กองทัพ |
| 17 | (5) | โอกูมะ ชิเงโนบุ   (大隈重信) |  | - | 16 เมษายน พ.ศ. 2457   (ค.ศ. 1914) | 9 ตุลาคม พ.ศ. 2459   (ค.ศ. 1916) | 2 ปี 177 วัน | สมาคมพันธมิตรแห่งรัฐธรรมนูญ (สมาคมริกเก็น โดชิกิ) |
| 17 | (5) | โอกูมะ ชิเงโนบุ   (大隈重信) |  | 1915 | 16 เมษายน พ.ศ. 2457   (ค.ศ. 1914) | 9 ตุลาคม พ.ศ. 2459   (ค.ศ. 1916) | 2 ปี 177 วัน | สมาคมพันธมิตรแห่งรัฐธรรมนูญ (สมาคมริกเก็น โดชิกิ) |
| 18 | 9 | เทราอูจิ มาซาตาเกะ   (寺内正毅) |  | - | 9 ตุลาคม พ.ศ. 2459   (ค.ศ. 1916) | 29 กันยายน พ.ศ. 2461   (ค.ศ. 1918) | 1 ปี 356 วัน | กองทัพ |
| 18 | 9 | เทราอูจิ มาซาตาเกะ   (寺内正毅) |  | 1917 | 9 ตุลาคม พ.ศ. 2459   (ค.ศ. 1916) | 29 กันยายน พ.ศ. 2461   (ค.ศ. 1918) | 1 ปี 356 วัน | กองทัพ |
| 19 | 10 | ฮาระ ทากาชิ   (原敬) |  | - | 29 กันยายน พ.ศ. 2461   (ค.ศ. 1918) | 4 พฤศจิกายน พ.ศ. 2464   (ค.ศ. 1921) | 3 ปี 37 วัน | สมาคมริกเก็นเซ |
| 19 | 10 | ฮาระ ทากาชิ   (原敬) |  | 1920 | 29 กันยายน พ.ศ. 2461   (ค.ศ. 1918) | 4 พฤศจิกายน พ.ศ. 2464   (ค.ศ. 1921) | 3 ปี 37 วัน | สมาคมริกเก็นเซ |
| รักษาการ | - | อุชิดะ โคไซ (内田 康哉) |  | - | 4 พฤศจิกายน พ.ศ. 2464 (ค.ศ. 1921) | 13 พฤศจิกายน พ.ศ. 2464 (ค.ศ. 1921) | 9 วัน | รัฐมนตรีว่าการกระทรวงการต่างประเทศ |
| 20 | 11 | ทาคาฮาชิ โคเรคิโยะ   (高橋是清) |  | - | 13 พฤศจิกายน พ.ศ. 2464   (ค.ศ. 1921) | 12 มิถุนายน พ.ศ. 2465   (ค.ศ. 1922) | 212 วัน | สมาคมริกเก็นเซ |
| 21 | 12 | คาโตะ โทโมซาบุโร   (加藤友三郎) |  | - | 12 มิถุนายน พ.ศ. 2465   (ค.ศ. 1922) | 24 สิงหาคม พ.ศ. 2466   (ค.ศ. 1923) | 1 ปี 74 วัน | กองทัพ |
| รักษาการ | - | อุชิดะ โคไซ (内田 康哉) |  | - | 24 สิงหาคม พ.ศ. 2466 (ค.ศ. 1923) | 2 กันยายน พ.ศ. 2466 (ค.ศ. 1923) | 8 วัน | รัฐมนตรีว่าการกระทรวงการต่างประเทศ |
| 22 | (8) | ยามาโมโตะ กนโนเฮียวเอะ   (山本權兵衞) |  | - | 2 กันยายน พ.ศ. 2466   (ค.ศ. 1923) | 7 มกราคม พ.ศ. 2467   (ค.ศ. 1924) | 128 วัน | กองทัพ |
| 23 | 13 | คิโยระ เคโกะ   (清浦奎吾) |  | - | 7 มกราคม พ.ศ. 2467   (ค.ศ. 1924) | 11 มิถุนายน พ.ศ. 2467   (ค.ศ. 1924) | 157 วัน | - |
| 24 | 14 | คาโต้ ทากาอากิ   (加藤高明) |  | 1924 | 11 มิถุนายน พ.ศ. 2467   (ค.ศ. 1924) | 28 มกราคม พ.ศ. 2469   (ค.ศ. 1926) | 1 ปี 232 วัน | สมาคมการเมืองตามรัฐธรรมนูญ (เก็นเซไก) |
| รักษาการ | - | วาคาสึกิ เรย์จิโร่   (若槻禮次郎) |  | - | 28 มกราคม พ.ศ. 2469 (ค.ศ. 1926) | 30 มกราคม พ.ศ. 2469 (ค.ศ. 1926) | 2 วัน | สมาคมการเมืองตามรัฐธรรมนูญ (เก็นเซไก) |
| 25 | 15 | วาคาสึกิ เรย์จิโร่   (若槻禮次郎) |  | - | 30 มกราคม พ.ศ. 2469   (ค.ศ. 1926) | 20 เมษายน พ.ศ. 2470   (ค.ศ. 1927) | 1 ปี 81 วัน | สมาคมการเมืองตามรัฐธรรมนูญ (เก็นเซไก) |
ยุคโชวะ

นายกรัฐมนตรีในรัชสมัยสมเด็จพระจักรพรรดิโชวะ (25 ธันวาคม พ.ศ. 2469 - 7 มกราคม พ.ศ. 2532)
ยุคเรวะ: พ.ศ. 2562 (ค.ศ. 2019) – ปัจจุบัน

นายกรัฐมนตรีในรัชสมัยสมเด็จพระจักรพรรดินารูฮิโตะ เริ่มนับตั้งแต่วันที่ 1 พฤษภาคม พ.ศ. 2562
|  คณะรัฐมนตรี |  คนที่ |  นาม |  รูปภาพ |  การเลือกตั้ง |  เริ่มวาระ |  หมดวาระ |  ระยะเวลา ดำรงตำแหน่ง |  พรรคการเมือง |
| --- | --- | --- | --- | --- | --- | --- | --- | --- |
| 99 | 63 | โยชิฮิเดะ ซูงะ  (菅 義偉)  |  | - | 16 กันยายน พ.ศ. 2563 (ค.ศ. 2020) | 4 ตุลาคม พ.ศ. 2564 (ค.ศ. 2021) | 1 ปี 19 วัน | พรรคเสรีประชาธิปไตย |
| 100 | 64 | ฟูมิโอะ คิชิดะ (岸田 文雄) |  | - | 4 ตุลาคม พ.ศ. 2564 (ค.ศ. 2021) | 31 ตุลาคม พ.ศ. 2564 (ค.ศ. 2021) |  2 ปี 364 วัน  | พรรคเสรีประชาธิปไตย |
| 101 | 64 | ฟูมิโอะ คิชิดะ (岸田 文雄) |  | 2021 | 31 ตุลาคม พ.ศ. 2564 (ค.ศ. 2021) | 1 ตุลาคม พ.ศ. 2567 (ค.ศ. 2024) |  2 ปี 364 วัน  | พรรคเสรีประชาธิปไตย |
| 102 | 65 | ชิเงรุ อิชิบะ (石破 茂) |  | - | 1 ตุลาคม พ.ศ. 2567 (ค.ศ. 2024) | 11 พฤศจิกายน พ.ศ. 2567 (ค.ศ. 2024)  |   | พรรคเสรีประชาธิปไตย |
| 103 | 65 | ชิเงรุ อิชิบะ (石破 茂) |  | 2024 | 11 พฤศจิกายน พ.ศ. 2567 (ค.ศ. 2024)  |  ปัจจุบัน   |   | พรรคเสรีประชาธิปไตย |

↑
↑
แหล่งข้อมูลอื่น

รายชื่อนายกรัฐมนตรีญี่ปุ่น (สำนักนายกฯ ญี่ปุ่น)
| ด ค กรายชื่อนายกรัฐมนตรีแบ่งตามประเทศ |
| --- | --- |
 อับคาเซีย  แอลเบเนีย  แอลจีเรีย  แอนติกาและบาร์บูดา  ออสเตรเลีย  ออสเตรีย  บาฮามาส  บังกลาเทศ  บาร์เบโดส  เบลารุส  เบลเยียม  เบลีซ  ภูฏาน  บอสเนียและเฮอร์เซโกวีนา  บรูไน  บัลแกเรีย  บูร์กินาฟาโซ  กัมพูชา  แคนาดา  กาตาลุญญา  จีน  คองโก  โครเอเชีย  คิวบา  เช็กเกีย  เชโกสโลวาเกีย  เดนมาร์ก  จิบูตี  ดอมินีกา  ติมอร์-เลสเต  อียิปต์  อิเควทอเรียลกินี  ฟีจี  ฟินแลนด์  ฝรั่งเศส  เยอรมนี  กานา  บริเตนใหญ่  กรีซ  กรีนแลนด์  เกรเนดา  กินี  กายอานา  เฮติ  ฮังการี  ไอซ์แลนด์  อินเดีย  อินโดนีเซีย  อิหร่าน  อิรัก  ไอร์แลนด์  อิสราเอล  อิตาลี  จาเมกา  ชัมมูและกัศมีร์  ญี่ปุ่น  จอร์แดน  คาซัคสถาน  เกาหลี  คูเวต  ลาว  เลบานอน  ลิเบีย  ลักเซมเบิร์ก  มาซิโดเนียเหนือ  มาดากัสการ์  มาเลเซีย  มอลตา  มอริเตเนีย  มอริเชียส  มอลโดวา  มองโกเลีย  มอนเตเนโกร  โมร็อกโก  โมซัมบิก  พม่า  นากอร์โน-คาราบัค  เนปาล  เนเธอร์แลนด์  เนเธอร์แลนด์แอนทิลลีส  นิวฟันด์แลนด์  นิวซีแลนด์  ไนเจอร์  เกาหลีเหนือ  นอร์เทิร์นไซปรัส  ไอร์แลนด์เหนือ  นอร์ทไรน์-เว็สท์ฟาเลิน  นอร์เวย์  ปากีสถาน  ปาเลสไตน์  ปาปัวนิวกินี  เปรู  ฟิลิปปินส์  โปแลนด์  โปรตุเกส  ปรัสเซีย  กาตาร์  สมเด็จพระราชินีนาถเอลิซาเบธที่ 2  สมเด็จพระราชินีนาถวิกตอเรีย  สาธารณรัฐเซิร์ปสกา  โรดีเชีย  โรมาเนีย  รัสเซีย  รวันดา  เซนต์คิตส์และเนวิส  เซนต์ลูเชีย  เซนต์วินเซนต์และเกรนาดีนส์  ซามัว  เซาตูเมและปรินซีปี  เซอร์เบีย  เซิร์บครายีนา  เซียร์ราลีโอน  สิงคโปร์  สโลวาเกีย  หมู่เกาะโซโลมอน  โซมาเลีย  แอฟริกาใต้  เกาหลีใต้  เวียดนามใต้  สหภาพโซเวียต  สเปน  ศรีลังกา  ซูดาน  ซูรินาม  เอสวาตีนี  สวีเดน  ซีเรีย  ไต้หวัน  ทาจิกิสถาน  แทนกันยีกา  แทนซาเนีย  ตาตาร์สถาน  ไทย  ตองงา  ตรินิแดดและโตเบโก  ตูนิเซีย  ตุรกี  ยูกันดา  ยูเครน  สหรัฐอาหรับเอมิเรตส์  สหราชอาณาจักร  เวียดนาม  เยเมน  ยูโกสลาเวีย
ธีโอ อีวาน

| ธีโอ อีวานΘεο Έβαν |
| --- | --- |
ชื่อเกิด: อีแวนเจลอส ธีโอโดรู
เกิด: 26 พฤศจิกายน. 1997 (27 ปี) นิโคเซีย ประเทศไซปรัส
แนวเพลง: ป็อป เรเกตอน อีดีเอ็ม
อาชีพ: นักร้อง ผู้ประพันธ์เพลง
ช่วงปี: ค.ศ. 2021–ปัจจุบัน
นักดนตรี
อีแวนเจลอส ธีโอโดรู (กรีก: Ευάγγελος Θεοδώρου; เกิด   26 พฤศจิกายน 1997) หรือชื่อในวงการ ธีโอ อีวาน เป็นนักร้องและผู้ประพันธ์เพลงชาวไซปรัส ซึ่งจะเป็นตัวแทนของไซปรัสในการประกวดเพลงยูโรวิชันปี 2025 ด้วยเพลง "ชู่"
ชีวิตและการทำงาน

อีวานเกิดในนิโคเซีย ในครอบครัวชาวไซปรัส-กรีกที่ร่ำรวย เขาใช้ชีวิตช่วงเยาว์วัยด้วยการเรียนเต้นรำและร้องเพลงในคณะนักร้องประสานเสียงของโรงเรียน เขาเป็นนักร้องและนักเต้นมาตั้งแต่อายุ 7 ขวบ และเริ่มแต่งเพลงตั้งแต่ยังเป็นวัยรุ่น นอกจากนี้ อีวานยังทำการแสดงในละครเวทีและการแสดงความสามารถต่างๆ มากมายทั่วไซปรัส และมักได้รับรางวัลและเกียรติยศจากความพยายามของเขา
หลังจากสำเร็จการศึกษาจากดิอิงลิชสคูลในนิโคเซีย อีวานได้ย้ายไปสหรัฐเพื่อศึกษาเกี่ยวกับดนตรีและการแสดงที่วิทยาลัยดนตรีเบิร์กลีในบอสตัน รัฐแมสซาชูเซตส์ เขาออกซิงเกิลแรก "เดอะวอลล์" ในปี 2021 นอกจากนี้ เขายังปรากฏตัวเป็นนักแสดงประกอบในซีรีส์ทางโทรทัศน์ของอเมริกาเรื่อง ยูโฟเรีย
ในวันที่ 2 กันยายน ค.ศ. 2024 ได้มีประกาศว่าอีวานจะเป็นตัวแทนของไซปรัสในการประกวดเพลงยูโรวิชันปี 2025
การเป็นศิลปิน

ผลงานศิลปะของเอวานได้รับการกล่าวขานว่า "ได้รับแรงบันดาลใจจากทุกสิ่งทุกอย่างตั้งแต่สโตรเม ไปจนถึงไมเคิล แจ็กสันและเรเกตอน"
ผลงานเพลง

| ชื่อ | ปี | อัลบั้มหรืออีพี |
| --- | --- | --- |
| "เดอะวอลล์" | 2021 | ซิงเกิลไม่มีอัลบั้ม  |
| "โซโคลด์" | 2022 | ซิงเกิลไม่มีอัลบั้ม  |
| "เบิร์นอัสดาว์น" | 2022 | ซิงเกิลไม่มีอัลบั้ม  |
| "เซฟมีฟรอมมายเซลฟ์" | 2023 | ซิงเกิลไม่มีอัลบั้ม  |
| "ดาร์กไซด์" | 2023 | ซิงเกิลไม่มีอัลบั้ม  |
| "เดอะคอสออฟลูซิ่งยู" | 2024 | ซิงเกิลไม่มีอัลบั้ม  |
| "เฟดดิ้งดรีมส์" | 2024 | ซิงเกิลไม่มีอัลบั้ม  |
| "ชู่" | 2025 | ซิงเกิลไม่มีอัลบั้ม  |
มยุรฉัตร เหมือนประสิทธิเวช

| มยุรฉัตร เหมือนประสิทธิเวช |
| --- | --- |

สารนิเทศภูมิหลัง
เกิด: 15 พฤษภาคม พ.ศ. 2492 (75 ปี) มยุรฉัตร เหมือนประสิทธิเวช ประเทศไทย
คู่สมรส: โยธิน ณ นคร (หย่า) นริศ อหะหมัดจุฬา
บุตร: ยศสินี ณ นคร ณัฐพงศ์ อหะหมัดจุฬา
อาชีพ: นักแสดง ผู้จัดละคร
ปีที่แสดง: พ.ศ. 2516–ปัจจุบัน
ผลงานเด่น: น้ำเซาะทราย (2516)   ป่ากามเทพ (2519)   ประสาท (2518)   กระดังงากลีบทอง (2519)   ป่าฆาตกร (2521)   คนเริงเมือง (2523)   คุณหญิงนอกทำเนียบ (2523)   บ้านทรายทอง (2523)   คลื่นเสน่หา (2525)   วงศาคณาญาติ (2530)   เหยื่อ (2530)   ปราสาทมืด (2537)
สังกัด: สถานีโทรทัศน์ไทยทีวีสีช่อง 3
พระสุรัสวดี: นักแสดงนำหญิงยอดเยี่ยม สาขาภาพยนตร์ไทย – ป่ากามเทพ (2519)
มยุรฉัตร เหมือนประสิทธิเวช หรือ มยุรฉัตร อหะหมัดจุฬา (เกิด 15 พฤษภาคม พ.ศ. 2492) ชื่อเล่น จิ๋ม เป็นนักแสดงหญิงและผู้จัดละครชาวไทย มีชื่อเสียงจากการแสดงภาพยนตร์เรื่อง ป่ากามเทพ (2519) โดยได้รับรางวัลตุ๊กตาทอง ประเภทนักแสดงนำหญิงยอดเยี่ยมจากภาพยนตร์ดังกล่าว